Mutaz Essa Barshim

Mutaz Essa Barshim (, Muʿtazz ʿĪsā Baršim; Doha 1991ko ekainaren 24a) Qatarko altuera jauzilaria da, 2020ko Udako Olinpiar Jokoetan urrezko domina eskuratu zuena Gianmarco Tamberi italiarrarekin batera. Asiako errekorraren jabe ere bada.

 Biografia 
Aita ere atleta zuen eta kirol talde baten arduraduna zen. Txikitan lasterketan eta luzera jauziak egiten aritu zen eta 15 urte zituela erabaki zuen altuera jauzia praktikatzen hastea. 2009an gaur egungo entrenatzailearekin hasi zen lanean, "Stanley" Szczyrba poloniarrarekin eta uda hartan Polonia eta Suedia artean aritu zen entrenatzen. 2010an Asiako txapelketan urrezko domina eskuratu zuen.

Londresko 2012ko Olinpiar Jokoetan debuta egin eta parte hartzaile gazteena bazen ere brontzezko domina lortu zuen. Qatarko atletismoaren historiako bigarren domina izan zen. 2013an 2'40m egin zuen salto, historiako zortzigarren atleta marka hori lortzen zuena.

2016ko Olinpiar Jokoetan zilarra lortu zuen eta 2017an munduko txapelketa irabazi zuen Londresen, 2019an berriz lortu zuena.

2020ko Udako Olinpiar Jokoetan amaierara Gianmarco Tamberi italiarrarekin berdinduta iritsi zen. 2'37 metrotako jauzira nulorik egin gabe iritsi ziren biak eta 2'39 metrotakoan hiruna huts egin zituzten. Epaileak jauziak egiten jarraitzeko proposatu zien berdinketa hautsi arte, bestela urrezko domina elkarbanatuko zutela. Azkenean biek urrezko domina elkarbanatzea erabaki zuten. Olinpiar Jokoetako irudi adierazgarrietako bat bihurtu zen. 113 urtean horrelako egoera bat gertatu zen bigarren aldia izan zen.

Paris 2024 Jokoetan brontzezko domina eskuratu zuen.
 Palmaresa 
 Udako Olinpiar Jokoak Txapelketa Domina Kategoria Marka  Londres 2012   altuera jauzia  2'29m  Rio 2016   altuera jauzia 2'36m  Tokio 2020   altuera jauzia  2'37m  Paris 2024   altuera jauzia  2'34m Munduko txapelketak Txapelketa Domina Kategoria Marka  Mocton 2010 (gazte mailakoa)   altuera jauzia  2'30m  Mosku 2013   altuera jauzia 2'38m  Sopot 2014 (Indoor)   altuera jauzia  2'38m  Londres 2017   altuera jauzia  2'35m  Birmingham 2018 (Indoor)   altuera jauzia 2'33m  Doha 2019   altuera jauzia  2'37m  Eugene 2022   altuera jauzia  2'37m  Budapest 2023   altuera jauzia  2'33m

 Markak 
 Aire librean: 2'43m (Brusela, 2014) - Asiako errekorra
 Pista estalian: 2'41m (Athlone, 2015) - Asiako errekorra

 Erreferentziak 

 Kanpo estekak 

Kategoria:Qatarko atletak
Kategoria:Gorako jauzilariak
Kategoria:2020ko Udako Olinpiar Jokoetako dominadunak
Kategoria:2020ko Udako Olinpiar Jokoetako atletak
Kategoria:2012ko Udako Olinpiar Jokoetako atletak
Kategoria:2012ko Udako Olinpiar Jokoetako dominadunak
Kategoria:2016ko Udako Olinpiar Jokoetako atletak
Kategoria:2016ko Udako Olinpiar Jokoetako dominadunak
Kategoria:Olinpiar Jokoetako urrezko dominadunak atletismoan
Kategoria:Olinpiar Jokoetako zilarrezko dominadunak atletismoan
Kategoria:Olinpiar Jokoetako brontzezko dominadunak atletismoan
Kategoria:2024ko Udako Olinpiar Jokoetako atletak
Kategoria:2024ko Udako Olinpiar Jokoetako dominadunak